Olympia a ra dave, en ur mod, da livadurioù brudet Tizian Gwener Urbino (a voe eillivet gant É. Manet e 1856) ha Danae. Tres lorchus zo dar vaouez wenn, gourvezet war he liñsel wenn, tra memañ he matezh du, evel ur skeud ouzh ar voger deñval, o tegas dezhi bleunioù nevez-degouezhet ha ne ra he mestrez van ebet anezhe, prederiet maz eo gant hoalañ an arvesterien o sellout oute diardoù. Kuzhet eo kourzh ar chast gant he dorn, hogen plijet eo bet al livour o lakaat ur chazh e lost savet ouzh he zreid, e-lech ar chi boutin a zo e taolenn Tizian.